CELEX: 32018D2077
Language: ro
Date: 2018-12-20 00:00:00
Title: Decizia de punere în aplicare (UE) 2018/2077 a Consiliului din 20 decembrie 2018 de modificare a Deciziei de punere în aplicare 2013/53/UE de autorizare a Regatului Belgiei să introducă o măsură specială de derogare de la articolul 285 din Directiva 2006/112/CE privind sistemul comun al taxei pe valoarea adăugată

28.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 331/222
               
            
         DECIZIA DE PUNERE ÎN APLICARE (UE) 2018/2077 A CONSILIULUI
         din 20 decembrie 2018
         de modificare a Deciziei de punere în aplicare 2013/53/UE de autorizare a Regatului Belgiei să introducă o măsură specială de derogare de la articolul 285 din Directiva 2006/112/CE privind sistemul comun al taxei pe valoarea adăugată
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1), în special articolul 395 alineatul (1),
         având în vedere propunerea Comisiei Europene,
         întrucât:
         
                     (1)
                  
                  
                     În temeiul Deciziei de punere în aplicare 2013/53/UE a Consiliului (2), Regatul Belgiei a fost autorizat să aplice până la 31 decembrie 2015 o măsură specială de scutire de la plata TVA a persoanelor impozabile a căror cifră de afaceri anuală nu depășea 25 000 EUR. Respectiva autorizație a fost prelungită până la 31 decembrie 2018 prin Decizia de punere în aplicare (UE) 2015/2348 a Consiliului (3).
                  
               
                     (2)
                  
                  
                     Prin scrisoarea înregistrată de Comisie la 12 septembrie 2018, Belgia a solicitat o nouă prelungire a măsurii speciale pentru o perioadă limitată.
                  
               
                     (3)
                  
                  
                     În conformitate cu articolul 395 alineatul (2) al doilea paragraf din Directiva 2006/112/CE, Comisia a transmis cererea depusă de Belgia celorlalte state membre, prin scrisoarea din 14 septembrie 2018. Prin scrisoarea din 17 septembrie 2018, Comisia a înștiințat Belgia că deține toate informațiile necesare pentru evaluarea cererii.
                  
               
                     (4)
                  
                  
                     Potrivit Belgiei, măsura specială reduce sarcina administrativă și costurile de asigurare a conformității pentru întreprinderile mici și autoritățile fiscale și, prin urmare, contribuie la simplificarea colectării impozitelor. Măsura specială este și va rămâne complet opțională pentru persoanele impozabile.
                  
               
                     (5)
                  
                  
                     Având în vedere potențialul impact pozitiv cu privire la reducerea sarcinii administrative și a costurilor de asigurare a conformității pentru întreprinderile mici și autoritățile fiscale și lipsa oricărui impact major asupra veniturilor totale din TVA care ar urma să fie generate, se propune ca măsura specială să fie prelungită pe o nouă perioadă limitată, până la 31 decembrie 2021.
                  
               
                     (6)
                  
                  
                     Articolele 281-294 din Directiva 2006/112/CE care reglementează regimul special pentru întreprinderile mici fac obiectul unei revizuiri și, ca atare, este posibilă intrarea în vigoare a unei directive care modifică respectivele articole și care fixează o dată de la care statele membre trebuie să aplice dispoziții naționale anterioară datei de expirare a perioadei de valabilitate a derogării, și anume 31 decembrie 2021. În acest caz, prezenta decizie ar trebui să nu se mai aplice.
                  
               
                     (7)
                  
                  
                     Derogarea nu are impact asupra resurselor proprii ale Uniunii provenind din TVA, deoarece Belgia urmează să efectueze un calcul de compensare în conformitate cu articolul 6 alineatul (1) din Regulamentul (CEE, Euratom) nr. 1553/89 al Consiliului (4).
                  
               
                     (8)
                  
                  
                     Prin urmare, Decizia de punere în aplicare 2013/53/UE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Articolul 2 din Decizia de punere în aplicare 2013/53/UE se înlocuiește cu următorul text:
            
               
                  „Articolul 2
                  Prezenta decizie se aplică de la 1 ianuarie 2013 până la data care survine prima dintre următoarele două date:
                  
                              (a)
                           
                           
                              31 decembrie 2021;
                           
                        
                              (b)
                           
                           
                              data de la care statele membre trebuie să aplice dispozițiile naționale pe care trebuie să le adopte în cazul în care se adoptă o directivă de modificare a articolelor 281-294 din Directiva 2006/112/CE care reglementează regimul special pentru întreprinderile mici.”
                           
                        
            
         
         
            Articolul 2
            Prezenta decizie produce efecte de la data notificării acesteia.
            Se aplică de la 1 ianuarie 2019.
         
         
            Articolul 3
            Prezenta decizie se adresează Regatului Belgiei.
         
         
            Adoptată la Bruxelles, 20 decembrie 2018.
            
               
                  Pentru Consiliu
               
               
                  Președintele
               
               E. KÖSTINGER
            
         
         
            (1)  JO L 347, 11.12.2006, p. 1.
         
            (2)  Decizia de punere în aplicare 2013/53/UE a Consiliului din 22 ianuarie 2013 de autorizare a Regatului Belgiei să introducă o măsură specială de derogare de la articolul 285 din Directiva 2006/112/CE privind sistemul comun al taxei pe valoarea adăugată (JO L 22, 25.1.2013, p. 13).
         
            (3)  Decizia de punere în aplicare (UE) 2015/2348 a Consiliului din 10 decembrie 2015 de modificare a Deciziei de punere în aplicare 2013/53/UE de autorizare a Regatului Belgiei să introducă o măsură specială de derogare de la articolul 285 din Directiva 2006/112/CE privind sistemul comun al taxei pe valoarea adăugată (JO L 330, 16.12.2015, p. 51).
         
            (4)  Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (JO L 155, 7.6.1989, p. 9).